ከቆዳና ቆዳ ውጤቶች 123 ነጥብ 44 ሚሊየን ዶላር ገቢ ተገኘ
አዲስ አበባ ሃምሌ 18/ 2005 (ዋኢማ) – በተጠናቀቀው በጀት ዓመት ወደ ወጪ ከተላኩ የቆዳና ቆዳ ውጤቶች 123 ነጥብ 44 ሚሊየን ዶላር ገቢ መገኘቱን የቆዳ ኢንዱስትሪ ልማት ኢንስቲትዩት አስታወቀ።የኢንስቲትዩቱ ዋና ዳይሬክተር አቶ ወንዱ ለገሠ ዛሬ ለዋልታ ኢንፎርሜሽን ማዕከል እንደገለጹት ገቢው የተገኘው ካለቀላቸው የቆዳና ሌጦ ምርቶች፣ከጫማ፣ ከቆዳ ጓንት እንዲሁም ከሌሎች የቆዳ ውጤቶች ነው።በዚሁ መሰረት ያለቀለት ቆዳ የ81ነጥብ 8 በመቶ፣ ጫማ የ15ንጥብ 6 በመቶ እንዲሁም የቆዳ ጓንት እና ሌሎች የቆዳ ውጤቶች ደግሞ የ2 ነጥብ 62 በመቶ ድርሻ እንደነበራቸው ዳይሬክተሩ ተናግረዋል።ገቢው ከቀዳሚው ዓመት ጋር ሲነጸፃፀር በ12 ነጥብ 6 ሚሊዮን የአሜሪካን ዶላር ብልጫ እንዳለው አቶ ወንዱ ገልጸዋል።ያለቀላቸው የቆዳ ምርቶች ብቻ ወደ ውጪ እንዲላኩ መደረጋቸውና ሌሎች በዘርፉ የተከናወኑ የአቅም ግንባታ ተግባራት ለገቢው ማደግ አስተዋጽኦ ማድረጋቸው ተጠቅሷል።በተያዘው በጀት ዓመት 300 ሚሊየን የአሜሪካ ዶላር ከዘርፉ ለማግኘት መታቀዱንም ኢንስቲትዩቱን ጠቅሶ ዋልታ ኢንፎርሜሽን ማዕከል ዘግቧል።